Szakmai beszámoló az VEKOP-7.3.3.-17-2017-00010. számú, a „Digitális környezet a köznevelésben” című pályázat első mérföldkövének megvalósulásáról
	A pályázat megvalósulása a 2018/2019. tanévben kezdődött. Az Észak-Budapesti Tankerületi Központ négy intézménye vesz részt a pályázat megvalósításában. Név szerint: Budapest III. Kerületi Bárczi Géza Általános Iskola, Óbudai Nagy László Magyar-Angol Két Tanítási Nyelvű Általános Iskola, Békásmegyeri Veres Péter Gimnázium és az Újpesti Károlyi István Általános Iskola és Gimnázium (az általános iskolai részével). Az intézményekben összesen 703 diák és 43 pedagógus vesz részt a megvalósításban.
	A pedagógusok a 2018/2019. tanév második félévében elvégezték a pályázatban vállalt Geomatech I. moduljának képzését, amelyről tanúsítványt szereztek. Az itt megszerezett tapasztalatokat fejlesztik tovább a 2019/2020. tanévben, amikor a II. modul képzése (jelenleg is) zajlik. A továbbképzéseken megszerezett tapasztalatok beépültek a pedagógusok mindennapi gyakorlatába. Ez tükröződik abban is, hogy minden pedagógus a elkészített legalább 10 digitális óravázlatot, amelyek felöltésre kerületek az NKP felületére. Ezzel komoly tartalommal járultak hozzá az intézmények közötti online tudásmegosztáshoz.
	A szakmai célok megvalósulásában a DMPK által biztosított mentor támogatta, támogatja a pedagógusokat. Emellett saját bevallásul szerint nagy intenzitású belső továbbképzések indultak meg az intézményekben, amely során mind a pályázat megvalósításában részt vevő-, mind az abban részt nem vevő kollégák szakmai fejlődése megindulhatott, illetve folytatódhatott. A magam részéről a pedagógusok szempontjából a pályázat legnagyobb eredményének azt tartom, hogy egyfelől igény mutatkozott a digitális technika alkalmazásának „megtanulására”, másfelől, hogy felismerték, hogy „egy hajóban evezünk”, azaz közösen, egymást támogatva sokkal könnyebb megfelelni a digitális pedagógia kihívásainak.
	A külső és a belső továbbképzések mellett sor került számos rendezvényre a pályázat keretében:
-	iskolák látogatást tettek a Bűvösvölgy Médiaértés- és Oktató Központban, 
-	minden iskolában megvalósult 1-1 internetbiztonsági előadás mind a diákok-, mind a pedagógusok számára, 
-	megvalósult két tudásmegosztó workshop, 
-	intézményenként minden iskolában félévente belső továbbképzésekre került sor.
Már az első tanévben több szempontból is érezhető volt a fejlődés hatása mind a diákok-, mind a pedagógusok körében. Ennek számszerű mérésére kérdőívet töltettünk ki a tanév elején és végén a diákokkal, valamint a pedagógusokkal is. Ezek adatai az alábbi táblázatokban megtalálhatóak. Véleményem szerint ezek alátámasztják a fenti állításomat, mely szerint mind a diákok, mind a pedagógusok jelentős előrelépést tettek a digitális pedagógia terén.

A fenti, pedagógusok által kitöltött kérdőívek arról adnak bizonyságot, hogy nagy mértékben nőtt a pedagógusok körében az IKT alapú tanulásszervezési eljárások alkalmazása, valamint kiemelt szerep jutott az internetbiztonság témakörének is.

A diákok által kitöltött kérdőív bizonyítja, hogy egyre többször kerültek elő az IKT eszközök a tanórákon, különösen a nem informatika órákon. A tanulásszervezési eljárások közül a csoportos vagy páros munka aránya is növekedett az IKT eszközök alkalmazásának hatására. 
	A pályázat megvalósításának kezdeti szakaszában a legfőbb nehézségek az eszközök hiányából, pontosabban késői beszerzéséből adódtak. Az eszközök hiányát az intézmények ezt igyekeztek saját eszközeik átcsoportosításával, illetve tankerületi beszerzéssel enyhíteni. Ez intézménytől függően változó mértékben enyhítette a problémát.
	Összességében a pályázat első szakaszát sikeresnek értékelem, a Szakmai Tervben foglaltakat időarányosan sikerült teljesíteni. 
Antos Gábor
szakmai vezető